A bátor óriás és más mesék

F. Nagy Gábor

Copyright © F. Nagy Gábor 2023

Minden jog fenntartva. A könyv bármely részletének közléséhez a kiadó előzetes hozzájárulása szükséges.

Az elektronikus könyvet kiadja a HELMA Kiadó.

Cím: 8630 Balatonboglár Szabadság u. 75.

Telefon: +36 (30)499-34-77

E-mail cím: info@helma.hu

Webcím: www.helma.hu

A kiadásért felel a HELMA Kiadó ügyvezetője Dvariecki Bálint

Kiadás dátuma 2023.

ISBN 978-615-6559-43-2

Illusztrációkat Brunda Gergely készítette.

A szerzőről és a kötetről további információk elérhetők az alábbi internetes felületeken:

A HELMA kiadó hivatalos Weboldala: www.helma.hu

HELMA Youtube csatorna: https://www.youtube.com/@HelmaKonyvek

HELMA Instagram: https://instagram.com/helmakonyvek?igshid=YmMyMTA2M2Y=

HELMA Tik-tok csatorna: https://www.tiktok.com/@helma_konyvek

HELMA facebook oldal: https://www.facebook.com/HelmaKonyvek

Helma Vendéghang podcast elérhetőségek:

- Anchor.fm

- Spotify

- Google Podcast

- Apple iTunes

-RSS: https://anchor.fm/s/976b6eac/podcast/rss

Egy nyári estén…

Egy nyári estén a tücsök
hegedűjét félretette,
táncolni ment egy lagziba,
zenélni már nem volt kedve.

Fura lagzi volt, az biztos:
a vendégek ugrándoztak,
szöcskepárok, sáskapárok
zene nélkül botladoztak.

Beállt közéjük a tücsök,
próbált belépni a táncba.
Egyet jobbra, egyet balra,
zene nélkül mindhiába.

Megsajnálta a násznépet,
hegedűért küldött gyorsan.
Rákezdett egy víg zenére,
majd újakat játszott, sorban.

Reggelig nyúlt a dáridó,
ropta minden bogár a réten.
Örömét lelte mindenki,
a vidám tücsökzenében.

Vándorcirkusz

Vándorcirkusz jött a térre,
sátort állítottak délre,
este volt az előadás,
sose volt még ilyen csodás.

Nagy bűvészek varázsoltak,
kis zsonglőrök labdát dobtak,
a légtornászok repültek,
a bohócok közénk ültek.

Apró pónik táncot jártak,
kígyók krokodilra másztak,
erőművész láncot tépett,
a tűznyelő majd megégett.

Kicsi majom nyelvet öltött,
egy elefánt meg dübörgött,
porondmester kiáltozott,
késdobáló kardot fogott.

Pergett a dob, szólt a zene,
csillogott a nézők szeme.
A tenyerét összeverte
kicsi és nagy aznap este.

Bárányfelhők

Volt egy nyájam fenn az égen –

tizenkettő kicsi felhő.
Ég kékjéből legelésztek,
s terelte őket a Szellő.

Kicsi nyájam közelében
felhőfarkas ólálkodott.
Egy óvatlan bárányfelhő,
majdnem közelébe jutott.

De a Szellő odafigyelt,
nyájam messzire terelte,
és az ordas felhőfarkas,
éhesen oszlott szét este.

Másnap kerestem a nyájam –